open-index/open-wikipedia-markdown huggingface dataset:
Turkin presidentti

**Turkin presidentti** on Turkin valtionpäämies ja nykyään (2017 alkaen) myös hallituksen päämies.

Vuonna 2014 Turkissa järjestettiin ensimmäiset suorat presidentinvaalit, jotka voitti Recep Tayyip Erdoğan. Hänet valittiin presidentiksi vuoteen 2019 asti. Erdoğanin tavoitteena oli, että Turkki muutettaisiin perustuslaissa presidenttijohtoiseksi, mutta oppositio esti sen. Vuonna 2016 Turkissa oli vallankaappausyritys, joka kukistettiin. Seuraavana vuonna parlamentti hyväksyi uuden perustuslain, joka lisäsi presidentin valtaoikeuksia. Lakiuudistuksen jälkeen presidentillä on valta nimittää ja erottaa ministereitä ja korkeita virkamiehiä sekä hajottaa parlamentti. Hän voi myös julistaa poikkeustilan maahan. Pääministerin virka lakkautettiin. Erdoğan voi uuden perustuslain myötä pysyä vallassa vuoteen 2029 asti.

Turkin perustuslain mukaan presidentiksi valittavan henkilön tulee täyttää seuraavat ehdot:

* Turkin kansalainen
* väh. 40-vuotias
* vaalikelpoinen maan parlamenttivaaleissa
* suorittanut korkeakoulututkinnon

## Katso myös

* Luettelo Turkin presidenteistä

## Lähteet
Mojmír Trličík

**Mojmír Trličík** (s. 20. maaliskuuta 1964 Ostrava, Tšekkoslovakia) on tšekkiläinen jääkiekkoilija ja jääkiekkovalmentaja. Hän edusti Tšekkoslovakian liigan HC Vítkoviceä vuosina 1982–1987. Nykyään hän toimii seuran valmentajana.

## Lähteet

## Aiheesta muualla

*
OSB-levy

**OSB-levy** (, ’suunnattu suurlastulevy’) on erityisesti rakentamisessa käytetty lastulevytyyppi.

OSB-levy on kolmikerroksellinen pitkälastuinen lastulevy, jossa lastujen syysuunta on vakioitu. Keskikerroksen lastut ovat poikittain pintakerroksen lastuihin nähden, jolloin ristikkäisen rakenteen ansiosta levylle saadaan havuvaneria muistuttavat ominaisuudet. Lastukoko on suuri, lastujen pituus on 10–15 cm ja leveys 5–30 mm. Levyn materiaalina käytetään haapaa ja havupuita.

Levyä valmistetaan lähinnä Yhdysvalloissa ja Kanadassa, mutta viime vuosina valmistusta on aloitettu myös Euroopassa. Vuonna 2009 seitsemän prosenttia Euroopassa tuotetuista puulevyistä oli OSB-levyä, tuotannon keskittyessä lähinnä Saksaan, Puolaan ja Tšekkiin.

OSB-levyä käytetään erityisesti Pohjois-Amerikassa, jossa se on halvempana vaihtoehtona korvannut havupuuvanerin. Yhdysvalloissa levyä käytetään suuria määriä esimerkiksi puurakenteisten uumapalkkien uumalevynä.

## Katso myös
* Liimapuu
* Viilupuu

## Lähteet

## Aiheesta muualla
Alf Salin

**Alf Olavi Salin** (21. kesäkuuta 1913 Helsinki – 28. syyskuuta 1964 Helsinki) oli suomalainen balettitanssija ja studiopäällikkö.

Salin työskenteli 1930-luvulla Suomalaisen Oopperan balettitanssijana toiseen maailmansotaan saakka. Sodan aikana hän kuitenkin menetti toisen kätensä ja joutui luopumaan tanssimisesta. Salin teki sittemmin pitkän uran Suomen Filmiteollisuuden studiopäällikkönä, ja osallistui lukuisten yhtiön tuottamien elokuvien valmistukseen lähes kuolemaansa asti.

Salinin puoliso oli tanssija ja koreografi Airi Säilä, ja flamencokitaristi Ari Salin on heidän lapsensa. Sekä Alf Salin että hänen puolisonsa palkittiin vuonna 1956 Pro Finlandia -mitalilla.

Salinin sisaruksia olivat näyttelijä Holger Salin sekä tanssitaiteilijat Klaus Salin ja Iris Salin.

## Lähteet
* 
*
*Aitiopaikka, kevät 2008
Korealainen keittiö

**Korealainen keittiö** on Korean niemimaan ruokakulttuuria.

Korealaisen keittiön perusraaka-aineita ovat kuivattu ruskolevä (*dashima*, *dashi kombu*), paahdettu merilevä (*gim*, *kim*), kuivattu merilevä (*miyeok*), kuivatut siitakesienet (*pyogobeoseot*), lyhytjyväinen riisi (*ssai*), bataattinuudelit (*dang-myeon*), riisikakut (*ddeok*), kiinankaali (*baechu*), retikka (*mu*), kuivattu anjovis (*mareun myeoichi*), korealainen chilipaprika *gochugaru*, fermentoimalla soijapavuista valmistettu tahna *doenjang*, maustetahna *gochujang*, maustekastike *ssamjang*, seesamiöljy *chamgireum*, kalakastike (*sekjeot*), soijakastike (*ganjang*) ja riisiviina (*[[soju]]*).

Korealaiset ruoat ovat usein voimakkaasti maustettuja. Tärkeimpiä mausteita ovat soija, inkivääri, valkosipuli ja chili. Suolaa ei käytetä paljonkaan. Soijaa käytetään monenlaisissa ruoissa, kastikkeissa, tahnoissa ja tofussa.

*Banchan* on yleisnimitys kaikille niille monille pienille ruoille, jota korealaiselle aterialle katetaan pöytään riisin kanssa syötäväksi. Banchanit jaetaan koko pöydän kesken. Banchaneista tunnetuin on kimchi, Korean kansallisruoka. Se on maitohappokäymisen avulla hapatettua kaalia, jossa on myös mausteita, mereneläviä ja kasviksia. Kimchiä syödään Koreassa aamiaisella, lounaalla ja illallisella.

Yksi suosittu ruokalaji on *[[bibimbap]]*, joka on riisiä, höyrytettyjä vihanneksia ja jauhettua lihaa chilipippuritahnalla maustettuna. *Mandut* ovat taikinasta tehtyjä mykyjä, joissa on lihaa ja vihanneksia. *[[Bulgogi]]ssa* on marinoitua lihaa, simpukoita ja sieniä, ja se tarjoillaan nuudeleiden kanssa.

Porsaanliha on Korean suosituinta lihaa, erityisesti porsaankylki. Se syödään usein kastikkeiden ja pikkeleiden kera. *Kalbi* on naudan, possun tai lampaan kyljysrivistä eli ribseistä valmistettua marinoitua grilliruokaa.

Korean kaupungeissa on paljon katuravintoloita. Kananmunasämpylöitä (*gyeran bbang*) myydään monessa paikassa. Toinen suosittu katuruoka on riisikakku-halloumivartaat *gochugarun* kanssa. Suosittuja naposteltavia ovat kuivatut kalat ja mustekalat.

Korealaisessa ravintolassa kävijä saa ruokailuvälineekseen syömäpuikot ja lusikan. Joissain paikoissa voi saada myös haarukan. Ruoka valmistetaan monessa ravintolassa loppuun ruokapöydässä kaasuliedellä.

Soju on korealaista viinaa. Sitä yhdistämällä olueen saadaan *somaek*-juomaa. Riisiä, vehnää ja vettä käyttämällä valmistetaan *[[makgeolli]]*-nimistä juomaa.

## Lähteet
* 
### Viitteet

## Aiheesta muualla
Jääkiekon naisten Euroopan-mestaruuskilpailut 1993

**Jääkiekon naisten Euroopan-mestaruuskilpailut 1993** olivat kolmannet naisten Euroopanmestaruuskilpailut jääkiekossa. A-sarjan turnaus pelattiin Tanskassa 24.–27.maaliskuuta, ja B-sarjaa isännöi Ukraina. A-sarjan pistepörssin voitti Suomen Hanna Teerijoki yhdeksällä maalilla ja kolmella maaliin johtaneella syötöllä. Suomi voitti myös Euroopan-mestaruuden kolmannen kerran peräkkäin.

## A-sarja

### Lohko A

### Lohko B

### Sijoitusottelut

**Loppuottelu**

**Pronssiottelu**

**Ottelu 5. sijasta**

Tanska putosi B-sarjaan.

## B-sarja

Latvia nousi A-sarjaan.

## Lähteet

* http://hockey365.celeonet.fr/hockeyarchives/eurofem1993.htm
Jalkapallon Mestaruussarjan kausi 1958

**Jalkapallon Mestaruussarjan kausi 1958** oli vuonna 1930 perustetun Mestaruussarjan 27. kausi. Kaudella 1958 Mestaruussarja pelattiin 10 joukkueen kaksinkertaisena sarjana. Putoavien joukkueiden määrää lisättiin kaudelle 1958 yhdellä, kun Suomensarja laajeni kaudelle 1958 kahdesta lohkosta kolmeen.

Mestaruussarjan voiton jakoivat KuPS ja HPS, joten Suomen mestaruus ratkaistiin joukkueiden välisellä uusintaottelulla. Olympiastadionilla 1. marraskuuta pelatun uusintaottelun ja toisen Suomen mestaruutensa voitti KuPS Antero Kostilaisen jatkoaikamaalilla 1–0. Viimeisiksi sijoittuneet I-Kissat, VPS ja KTP putosivat Suomensarjaan.

Mestaruussarjan maalikuninkuuden kaudella 1958 jakoivat TPS:n Kalevi Lehtovirta ja HPS:n Kai Pahlman 17 maalilla. Palloliitto valitsi vuoden 1958 jalkapalloilijaksi Mestaruussarjassa pelanneen HPS:n hyökkääjä Pahlmanin. Mestaruussarjan yleisömäärä kaudella 1958 oli yhteensä 184 116 henkeä eli keskimäärin 2 001 katsojaa ottelua kohti. Kauden suurin yleisömäärä nähtiin uusintaottelussa HPS–KuPS, kun ottelua saapui seuraamaan 8 321 katsojaa. Yleisömäärä oli samalla Mestaruussarjan uusi ottelukohtainen yleisöennätys.

HPS pelasi kaudella 1958–59 ensimmäisenä suomalaisjoukkueena Euroopan Cupissa. Edellisen kauden mestari arvottiin suoraan ensimmäiselle kierrokselle, jossa se hävisi otteluparinsa ranskalaiselle Reimsille yhteismaalein 0–7.

## Joukkueet

Mestaruussarjaan osallistui 10 joukkuetta, joista kahdeksan kaudelta 1957 ja kaksi nousijaa kauden 1957 Suomensarjasta. Suomensarjan Länsilohkon voittaja VIFK ja Itälohkon voittaja HIFK nousivat suoraan. Nousijajoukkueet korvasivat edellisellä kaudella viimeisiksi jääneet KIF:n ja Reippaan.

Huom. Valkeakoski oli kauppala.

## Sarjataulukko

Lähde: Jalkapallokirja 1959

**(M)** = Suomen mestari; **(P)** = Putoaja

Huomautukset:
:a. KuPS pääsi kauden 1959–60 Euroopan Cupiin.

## Tulokset

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

## Uusintaottelut

KuPS:in ja HPS:n päädyttyä tasapisteisiin Suomen mestaruus ratkaistiin uusintaottelulla.

*KuPS voitti Suomen mestaruuden.*
----
Hakan ja I-Kissojen päädyttyä tasapisteisiin Mestaruussarjan seitsemäs sija ratkaistiin uusintaottelulla.

*Haka säilytti sarjapaikkansa. I-Kissat putosi Suomensarjaan.*

## Tilastot

### Maalintekijät

Lähde: Suomen Sosialidemokraatti

### Yleisömäärät

Lähde: Uusi Suomi

Huom. Palloliiton vahvistama lopullinen yleisömäärä oli 184 116 katsojaa. Tilastossa seurojen ilmoittamat alustavat yleisömäärät.

## Suomen mestarit

Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006

Kauden aikana joukkueessa pelasivat myös Väinö Heiskanen (mv, 1/0), Pekka Tirkkonen (10/1), Sakari Kukkonen (6/0), Kaarlo Hämäläinen (3/1) ja Pentti Pirskanen (2/0).

## Euroopan Cup

**Karsintakierros**

*HPS arvottiin suoraan ensimmäiselle kierrokselle.*

**1. kierros**

----

*Reims voitti yhteismaalein 7–0.*

## Katso myös

* Suomen Cup 1958

## Lähteet
S-1 Uranium Committee

**S-1 Uranium Committee** oli Yhdysvaltain komitea, joka tutki uraaniin ja atomipommiin liittyivä asioita ennen toista maailmansotaa ja sen aikana. Se käynnistettiin Lyman James Briggsin johtamana nimellä **Briggs Advisory Committee on Uranium**. Myöhemmin se liitettiin National Defense Research Committeen alaisuuteen.

Lokakuussa 1939 presidentti Franklin D. Roosevelt perusti Albert Einsteinille lupaamansa uraanikomitean, joka tapasi ensimmäistä kertaa 21. lokakuuta. Komiteaan kuului sekä siviili- että sotilasjäseniä. Sen puheenjohtajaksi valittiin National Bureau of Standardsin johtaja Lyman J. Briggs. Vuoden 1940 alussa komitea ehdotti, että hallitus keskittyisi rahoittamaan isotooppierotukseen liittyvää tutkimusta sekä Enrico Fermin ja Leó Szilárdin fissioketjureaktioon liittyvää työtä Columbian yliopistossa. Yhdysvaltain uraanitutkimus sai uutta motivaatiota, kun saksalaisen Kaiser Wilhelm -instituutin oli aloittanut laajan uraanitutkimuksen.

Heinäkuussa 1940 National Defense Research Committeen johtaja Vannevar Bush siirsi komitean NDRC:n alaisuuteen ja järjesti sen uudelleen. Komiteasta tuli tieteellinen elin, ja siitä poistettiin kaikki sotilasjäsenet. NDRC:n hallinnassa komitea pystyi saamaan parempaa rahatusta tutkimukselle, sillä se ei ollut enää riippuvainen asevoimien varoista. Komitea sai sodan aikana kritiikkiä, ja erityisen voimakkaasti sitä kohtaan hyökkäsi Nobel-palkittu Ernest Orlando Lawrence. Bush puolusti Briggsiä mutta ymmärsi monien muiden tavoin kritiikin osuvan kohdalleen. Bush pyysikin Lawrencea toimimaan Briggsin avustajana, mihin Lawrence suostui. Briggsille asiasta kerrottiin 27. maaliskuuta 1941. Kun Office of Scientific Research and Development (OSRD) perustettiin kesällä 1941 korvaamaan NDRC, uraanikomitea siirtyi OSRD:n hallintoon. Komitea sai koodinimekseen S-1.

Brittiläisten MAUD-raportti vahtisti yhdysvaltalaisten uskoa atomipommin rakentamiseen, sillä brittitieteilijät vakuuttivat, että pommi voisi olla valmis sodan aikana. Bush ja James Bryant Conant vahvistivatkin pian uraanikomiteaa. Enrico Fermi nimettiin teoreettisten tutkimusten johtoon ja Harold Urey valittiin johtamaan isotooppierotukseen ja raskaaseen veteen liittyvää tutkimusta.

Atomiohjelma siirrettiin kesäkuussa 1942 maavoimien Manhattan-projektille. Uraanikomitea jatkoi enää vain yliopistotutkimuksen ja pilottitehtaiden johdossa. Lisäksi sen yhteyteen luotiin S-1 Executive Committee, johon kuuluivat James Conant, Lyman Briggs, Arthur H. Compton, Ernest Lawrence, Edgar Murphee ja Harold Urey. Sen tehtävänä oli valvoa OSRD:lle jätettyä tutkimusta.

## Lähteet
* 

### Viitteet
Taivassalon vaakuna

**Taivassalon vaakuna** on Taivassalon kunnan tunnus. Vaakunan keskiaikainen purjealus viittaa rannikkopitäjällä jo ristiretkiaikoina olleisiin meriyhteyksiin sekä keskiaikaiseen laivastoasevelvollisuuteen, josta säilyneet tiedot ovat peräisin juuri Taivassalosta.

Vaakunan selitys kuuluu ”punaisessa kentässä kultainen yksimastoinen purjealus, jonka purjeessa punainen Mantovan risti.” Vaakunan on suunnitellut Olof Eriksson, ja Taivassalon kunnanvaltuusto hyväksyi sen kokouksessaan 21. lokakuuta 1953. Sisäasiainministeriö vahvisti vaakunan käyttöön 11. helmikuuta 1954.

## Lähteet
* 
*
Ašmjany

**Ašmjany** () eli **Ošmjany** (, , ) on pieni kaupunki ja samanniminen piiri Hrodnan alueella Valko-Venäjän länsiosissa Liettuan rajalla. Kaupungin väkiluku oli lokakuussa 2009 yhteensä 14&nbsp;813; koko hallintopiirissä (raion) asui 32&nbsp;411 ihmistä.

## Historiaa
Ašmjany mainittiin asuttuna Vilnan alueen paikkakuntana jo vuoden 1340 asiakirjoissa. Kaupunki Ašmjanysta tuli vuonna 1399, mutta Magdeburgin kaupunkioikeudet se sai vasta 16. vuosisadan alkupuolella. Puolan 3. jaon seurauksena kaupunki kuului 1795 lähtien Venäjän keisarikuntaan. 1. maailmansodan jälkeen 1920- ja 1930-luvuilla alue kuului osana silloiseen Puolan toiseen tasavaltaan. Vuonna 1939 alue liitettiin Valko-Venäjän neuvostotasavaltaan. Toisen maailmansodan aikana alue joutui muutamaksi vuodeksi natsi-Saksan miehitysvallan alaisuuteen. 

## Liikenneyhteydet

Ašmjany sijaitsee Liettuan Vilnaa ja Valko-Venäjän Minskiä yhdistävän eurooppatien 28:n (eli valtatie M7:n) äärellä; kaupunkikeskus jää vain 2 kilometriä valtatien eteläpuolelle. Kaupungista on Liettuan rajalle 28 kilometriä, Vilnaan 49 kilometriä ja Minskiin runsas 140 kilometriä. Maakunnan pääkaupunki Hrodna sijaitsee linnuntietä noin 160 kilometriä lounaaseen.

Junarata Vilna-Smarhon-Maladzetšna-Minsk kulkee Ašmjanyn piirin pohjoisosien läpi. Valko-Venäjän rautateiden *Ošmjany*-asema sijaitsee linnuntietä noin 15 kilometriä kaupunkikeskustasta koilliseen. Osana naapurikunta Astravetsiin sijoittuvan Valko-Venäjän ydinvoimalan rakennushanketta, tätä Ašmjanyn rautatieasemaa on suunniteltu peruskorjattavan. Lisäksi rakennetaan pistorata, joka alkaa aseman luoteispuolelta ja kulkee Astravetsin taajaman itäpuolitse siitä noin 20 kilometriä koilliseen rakennettavalle ydinvoimalalle.

## Rakennuksia
Tiilinen Ylösnousemuksen kirkko (ortodoksikirkko, joka valmistui 1875; ) ja katolinen Pyhän arkkienkeli Mikaelin kirkko (1400 luvun alusta, uudelleenrakennettiin 1900-1906; ) ovat tunnetuimpia keskustan rakennuksia.
 

## Lähteet

## Aiheesta muualla

*Lyhyt kaupunkikuvaus  (bycity.org)
*Kantakaupungin kartta  (bycity.org)
*Toinen kaupunkikuvaus   (garady.org)
*Hrodnan alueen viralliset sivut Štšutšynin piiristä  ,  ja  (region.grodno.by)
*WikiMapia karttalinkki, kohteiden selitykset pääosin  tai 
*Neuvostoliiton aikainen topografiakarttaa Ašmjanyn kaupungista (maps.vlasenko.net) 
*Valkovenäläinen sääennuste Ašmjanyyn  (pogoda.by)
*Diocese of Grodno (Hrodnan roomalaiskatolinen hiippakunta)   (catholic.by)
Nyrkkeilyn sarja 75 kg kesäolympialaisissa 1952

Nyrkkeilyn 75 kg sarjaan Helsingin olympiakisoissa osallistui 23 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1.kierros

## Lähteet

* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/BOX/mens-middleweight.html
Pentti Tuominen

**Pentti Arnold Tuominen** (2. helmikuuta 1920 Kuorevesi – 24. lokakuuta 1995 Helsinki) oli suomalainen oopperalaulaja, äänialaltaan basso.

Tuominen kuului Suomen Kansallisoopperan solistikuntaan. Hän esiintyi lisäksi ainakin viidessä pitkässä elokuvassa 1950- ja 1960-luvulla sekä monissa tv-elokuvissa ja -sarjoissa. Tuominen oli muutamaan otteeseen Kauko Käyhkön sijaisena Kipparikvartetissa yhtyeen toisena bassona, ja hän esiintyi useiden tanssiorkestereiden kuten Dallapén solistina. Hän myös ohjasi kaksi Keravan oopperayhdistyksen tuotantoa 1970- ja 1980 luvun vaihteessa (Gaetano Donizettin *Yökello* ja Pietro Mascagnin *Cavalleria Rusticana*).

Tuominen teki 1940-luvun lopulta lähtien monia levytyksiä, joissa hän esiintyi usein salanimellä *Aarno Aava*. Oikealla nimellään hän levytti esimerkiksi Helsingin Teatteriorkesterin jousiston kanssa muutaman levyn 1950-luvulla. Humppa-Veikot -yhtyeen kanssa Tuominen levytti 1970-luvulla muun muassa tunnetun kappaleen *Espanjatar olen sorja*.

Tuominen palkittiin Pro Finlandia -mitalilla vuonna 1975.

Tuominen on haudattu Kalevankankaan hautausmaalle Tampereelle.

## Lähteet
* 
* Pentti Tuomisen muistokirjoitus ''Helsingin Sanomissa''.
* 
* Kipparikvartetti. (pomus.net)
* Keravan Ooppera 1977–2005
* Dallapén historiaa 14.2.1978 lähtien vuoteen 2005
* Musiikin salanimet 

### Viitteet

## Aiheesta muualla
*
Kevin Großkreutz

**Kevin Großkreutz** (s. 19. heinäkuuta 1988 Dortmund, Länsi-Saksa) on saksalainen entinen ammattijalkapalloilija, joka pelaa amatöörinä Saksan kuudennen sarjatason Westfalenliga 2:n Wacker Obercastropissa. Ammattilaisurallaan hän on edustanut Bundesliigassa muun muassa kuusi kautta Borussia Dortmundia ja oli Saksan maajoukkueen mukana voittamassa maailmanmestaruutta vuonna 2014.

## Seurajoukkueura
Großkreutz siirtyi Borussia Dortmundin junioriakatemiaan vuonna 2002, jossa hän pelasi yhden kauden. Vuonna 2003 hän siirtyi Dortmundista Rot Weiss Ahlenin junioreihin. Hän nousi seuran edustusjoukkueeseen kaudella 2006–2007.

Hän teki toisella kaudellaan 2007–2008 12 maalia. Kausi sujui joukkueen osalta myös hyvin, kun se onnistui nousemaan maan toiseksi korkeimmalle sarjatasolle 2. Bundesliigaan.

Heinäkuussa 2009 Großkreutz teki kolmivuotisen sopimuksen juniorivuosinaan jo tutuksi tulleen Borussia Dortmundin kanssa. Kuuden Borussia Dortmundissa vietetyn vuoden aikana Großkreutz voitti kaksi Bundesliigan mestaruutta, yhden Saksan cupin ja kaksi Saksan supercupia.

Großkreutz siirtyi kesällä 2015 Turkin Superliigan suurseura Galatasarayyn, mutta palasi tammikuussa 2016 Saksaan ja VfB Stuttgartiin ilman yhtäkään pelattua ottelua. VfB Stuttgart putosi Bundesliigasta kauden päätteeksi. 

Jätettyään Stuttgartin keväällä 2017, Großkreutz siirtyi vapaana agenttina 2. Bundesliigan Darmstadtiin kesällä 2017, josta hän siirtyi yhden kauden jälkeen Saksan 3. Ligan KFC Uerdingeniin. Großkreutz jätti KFC Uerdingenin lokakuussa 2020 ja ilmoitti päättävänsä ammattilaisuransa tammikuussa 2021 32-vuoden iässä. Hän kuitenkin samalla ilmoitti olevansa kiinnostunut jatkamaan uraansa amatöörinä. Tammikuun lopulla 2021 Großkreutz jatkoikin uraansa Saksan kuudennen sarjatason Westfalenliga 2:n TuS Bövinghausenissa vuoteen 2023 asti ulottuvalla sopimuksella.

## Maajoukkueura
Großkreutz teki ensiesiintymisensä Saksan maajoukkueessa 13. toukokuuta 2010 ystävyysottelussa Maltaa vastaan. Ensimmäiset maaottelunsa yli kolmeen vuoteen Großkreutz pelasi keväällä 2014 Chileä ja Armeniaa vastaan. Maajoukkuevalmentaja Joachim Löw valitsi hänet Saksan joukkueeseen vuoden 2014 Brasilian MM-kisoihin. MM-kisoissa hän seurasi jokaisen ottelun vaihtopenkiltä, kun Saksa nappasi lopulta maailmanmestaruuden kaatamalla loppuottelussa Argentiinan. Kuudennen ja viimeiseksi jääneen maaottelunsa Großkreutz pelasi 3. syyskuuta 2014 ystävyysottelussa Argentiinaa vastaan.

## Saavutukset

### Seurajoukkue

* Borussia Dortmund
** Bundesliigan mestaruus: 2010–2011, 2011–2012
** Saksan cup: 2011–2012
** DFL-Supercup: 2013–2014, 2014–2015
* VfB Stuttgart
** 2. Bundesliigan mestaruus: 2016–2017

### Maajoukkue

* MM-kulta: 2014

## Lähteet

## Aiheesta muualla

* Großkreutzin tilastot Fussballdaten.de-sivustolla
Viitasaaren vaakuna

**Viitasaaren vaakuna** on Viitasaaren kaupungin tunnus. Vaakunan aihe viittaa sisävesikalastuksen muinaiseen merkitykseen alueella.

Vaakunan selitys on ”punaisessa kentässä seitsemän kokonaan hopeista uivaa muikkua asetettuina 1+2+1+2+1.” Vaakunan on suunnitellut Olof Eriksson, ja Viitasaaren kunnanvaltuusto hyväksyi sen kokouksessaan 7. huhtikuuta 1952. Sisäasiainministeriö vahvisti vaakunan käyttöön 5. elokuuta samana vuonna.

## Lähteet
* 
* 

### Viitteet
Valkeakosken vaakuna

**Valkeakosken vaakuna** on Valkeakosken kaupungin tunnus. Vaakunan aihe kuvaa koskea, jonka ympärille puunjalostus- ja muukin teollisuus on syntynyt.

Vaakunan selitys on ”punaisessa kilvessä on vastaviistoon kulkeva hopeinen virta, jonka yläkentässä on kultainen kuusi ja alakentässä kultainen hammasratas.” Vaakunan on suunnitellut A. W. Rancken, ja tasavallan presidentti J. K. Paasikivi vahvisti vaakunan käyttöön 23. huhtikuuta 1948.

## Lähteet
* 
*
Uuden-Seelannin puolustusvoimat

**Uuden-Seelannin puolustusvoimat** (*New Zealand Defence Force*) koostuvat maavoimista, kuninkaallisista ilmavoimista ja kuninkaallisesta laivastosta. Puolustusvoimien ylipäällikkö on Uuden-Seelannin kenraalikuvernööri, nykyään sir Jeremiah Mateparae. Komentajana toimii kenraaliluutnantti Timothy Keating.

## Lähteet
Semnān (provinssi)

**Semnan** () on yksi Iranin 31 provinssista. Se sijaitsee maan pohjoisosassa. Sen naapuriprovinsseja ovat Yazd, Esfahan, Qom, Teheran, Māzandarān, Golestan, Pohjois-Khorasan ja Khorāsān-e Razavi.

Provinssin pinta-ala on 97&nbsp;490 neliökilometriä Alueen enkeä kohti laskettu BKT-osuus (5&nbsp;312 EUR/as. vuonna 2012) on lähellä Iranin keskiarvotasoa (5&nbsp;054 EUR/vuosi). 

Provinssin väkiluku oli vuoden 2011 väestönlaskennassa 631&nbsp;218. Provinssin pääkaupunki on Semnan (153&nbsp;680 as., 2011), ja lähes yhtä suuri on 140&nbsp;474 asukkaan Shahrud (Shāhrūd, Emāmshahr).

Semnan jakaantuu kahdeksaan aliprovinssiin eli šahrestaniin (kunta; alkuvuoden 2013 tilanne):
* Aradan
* Damghan 
* Sorkhe
* Semnan 
* Shahrud
* Garmsar
* Mehdishahr
* Mayamee

## Lähteet

## Aiheesta muualla
Sara ja levottomat jalat

**Sara ja levottomat jalat ** on Tuija Lehtisen kirjoittaman nuortenkirjasarjan kolmas osa. Sen ensimmäinen osa on nimeltään Sara@crazymail.com ja toinen Nottingham kesällä kello 6. Sarjan neljäs osa Missä olet, Sara? ilmestyi vuonna 2009.

## Kirjan juoni
Kirja kertoo helsinkiläisestä punkkaritytöstä, Sara Niinistöstä. Saran entinen poikakaveri Sid hakkaa Saran ja Sara muuttaa takaisin maalle, mummonsa vanhaan mökkiin. Samaan taloon muuttaa myös Hellevi, joka on raskaana ja saanut kotoa karkotuksen. Taloon ilmestyy myös Noel, joka on saanut skinijengin peräänsä ja etsii uutta turvapaikkaa. Sara aloittaa huilunsoiton ja liittyy orkesteriin, yhden soittajan sijaiseksi. Sara saa Pellen kautta töitä surusoittajana ja pääsee viimein tienaamaan matkarahoja. Nottighamista tuttu Simone ilmestyy yllätyskäynnille ja Sara alkaa tuntea vapautensa olevan vaarassa. Serkku Manne tuottaa pieniä ongelmia, mutta Pelle panee Mannen ruotuun. Noel aikoo liittyä sirkukseen ja Sara päättää hypätä kyytiin. Lopuksi Sara yrittää taas kerran tehdä pesäeron Rauskiin.

## Kirjan henkilöt
***mummo** – Jyrkin, Saran äidin ja Kyöstin äiti
***Rauski** – Saran luokkakaveri - poikaystävä (?)
***Hellevi ja Pelle** – Saran luokkakaverit
***Manne** – Saran serkku
***Sid** – Saran entinen poikakaveri
***Noel** - Saran vuokralainen, tumma katusoittaja
***Simone** - Saran ystävä ja tuttu Nottinghamista.
Kehäsaha

**[[Kehäsaha]]**, **kehyssaha** eli **raamisaha** on puuntyöstökone, jolla on perinteisesti sahattu tukkeja teollisesti. Kehäsahan syrjäyttivät vannesaha ja sirkkelisaha.

Kehäsahan toiminta perustuu kiertokangen liikuttamaan kehään eli raamiin, jossa terät ovat kiinni. Varhaisissa kehäsahoissa oli yksi terä ja kehä oli raudalla vahvistettua puuta. Myöhemmin terien määrää kehässä lisättiin ja kehät valmistettiin esimerkiksi valuraudasta. Jo 1700-luvulla tavanomainen oli yhdeksänteräinen kehä. Sahalaitoksessa käytössä olevien kehien lukumäärän mukaan puhutaan esimerkiksi yksi- ja kaksiraamisista sahoista. Raamimäärä kuvaa sahan kapasiteettia.

Suomessa kehäsahoja on valmistanut esimerkiksi Kone ja Terä Oy Tampereella. 

Kehäsahoja on vieläkin käytössä pienillä sahoilla, jotka sahaavat erikoistuotteita. Esimerkiksi Carl Rundberg Ab Önningebyssä Ahvenanmaalla käyttää raamisahaa.  Parketin pintasäleiden halkaisuun käytetään pientä erikoiskehäsahaa, jossa terän paksuus voi olla alle 1 mm.

## Lähteet
* 
### Viitteet

## Aiheesta muualla
Yazd (provinssi)

**Yazd** () on yksi Iranin 30 provinssista. Se sijaitsee maan keskiosassa ja se rajautuu etelässä Kermānin ja Fārsin provinsseihin, lännessä Eṣfahānin provinssiin, pohjoisessa Semnānin ja Khorāsān-e Razavin provinsseihin ja idässä Khorāsān-e Junoubin provinssiin. Provinssin pinta-ala on 129 285 neliökilometriä ja sen asukasluku oli vuoden 2010 väestönlaskennassa 1 065 893. Provinssin pääkaupunki on noin 432 000 asukkaan Yazd (2006). 

## Lähteet

## Aiheesta muualla
Talttaus

**Talttaus** on ainetta poistava työstötapa, jossa kappaleeseen tehdään koloja ja uurteita. Työväline ja tekniikka vaihtelevat materiaalin mukaan.

## Talttaustavat
### Käsitalttaus
Käsitalttauksessa käytetään erimuotoisia käsitalttoja kolojen tekoon.

### Poratalttaus
Poratalttauksessa tehdään neliskulmaisia reikiä poraamalla.

### Ketjutalttaus
Ketjutalttauksessa tehdään pyöreäpohjaisia upotuksia esim. oven lukkopesää varten. Terä muistuttaa moottorisahan terää.

### Värähtelytalttaus
Värähtelytalttauksessa terä värähtelee ja syö materiaalia, ikään kuin kynsii tuotetta pois. Pohjan muoto on hiukan pyöreä riippuen terän koosta.

### Hiilikaaritalttaus
Hiilikaaritalttauksessa kappaletta sulatetaan valokaarella ja sula materiaali poistetaan paineilmalla puhaltamalla. Menetelmä soveltuu useimpien metallien työstöön. Menetelmän nimi tulee hiilipuikosta, jonka kautta valokaari johdetaan materiaaliin.

## Lähteet
Too Late to Cry

**Too Late to Cry** on Widowmaker-yhtyeen studioalbumi, joka on ilmestynyt vuonna 1977. Tuotannosta on vastannut yhtyeen lisäksi Chris Kimsey. Levy-yhtiö on Jet Records, joka on osa Los Angelesissa toimivaa yhtiötä UAMARG, Inc. eli United Artists Music and Records Group, Inc.

Albumi on äänitetty joulukuussa 1976 ja tammikuussa 1977 Olympic-studioilla. Äänittäjänä on toiminut Kimsey ja nauhaoperaattorina (Tape Operator) Nigel Brookharte. Leikkauksen on tehnyt Kimsey New Yorkin Stirling Sound -studiossa.

Levykannen suunnittelusta on vastannut Paul Henry ja kansikuvan on tehnyt Bob Searles. Levynkannen idea perustuu englanninkieliseen sanontaan, ettei kannata itkeä läikkynyttä maitoa. Valokuvat on ottanut Gered Mankowitz.

Kiitoksissa on mainittu Phil Carlo, Ardenit ja Jet Officesin henkilökunta.

## Kappaleet

Kappaleet ovat yhtyeen omaa tuotantoa lukuun ottamatta kappaletta "Pushin' 'n' Pullin'". Julkaisija on Hudson Bay Music Co. BMI paitsi kappaleen "Here Comes the Queen" osalta Island Music BMI.

----

Sivu 1

1. Too Late to Cry – 3:54 
: (Säv. & san. B. Daisley) 
2. The Hustler – 4:08 
: (Säv. & san. B. Daisley / L. Grosvenor)
3. What a Way to Fall – 3:52 
: (Säv. & san. B. Daisley) 
4. Here Comes the Queen  – 4:09 
: (Säv. & san. L. Grosvenor)
5. Mean What You Say – 3:15 
: (Säv. H. Langton, san. J. Butler)

----

Sivu 2

1. Something I Can Do Without  – 4:12 
: (Säv. B. Daisley / L. Grosvenor, san. B. Daisley)
2. Sign the Papers  – 5:08 
: (Säv. B. Daisley, san. J. Butler)
3. Pushin' 'n' Pullin' – 4:50 
: (Säv. & san. J. Farnham)
4. Sky Blues – 5:36 
: (Säv. B. Daisley / P. Nicholls / L. Grosvenor, san. J. Butler)

## Widowmaker

* Ariel Bender (oik. Luther Grosvenor) – kitarat, taustalaulu, Voice Bag, laulu kappaleella "Pushin' 'n' Pullin'"
* Huw Lloyd-Langton – kitarat
* John Butler – laulu, taustalaulu, kosketinsoittimet, huuliharppu
* Bob Daisley – bassokitara, taustalaulu
* Paul Nicholls – rummut, lyömäsoittimet

Levypussissa on valokuvat yhtyeestä sekä sen jäsenistä.

Lisäksi kappaleella "The Hustler" steel-rumpuja soittaa Miguel Barradas.

Yhtyeen roudarina on toiminut Pete Mills ja laitevastaavina Pete Mertons ja Ian Milnes.

## Lähteet

* Widowmaker LP *Too Late to Cry* (Jet Records UA-LA723-G, 1977)
Pete Quaife

**Peter Alexander Greenlaw Quaife** (31. joulukuuta 1943 – 23. kesäkuuta 2010) oli englantilainen muusikko. Hänet tunnettiin The Kinksin vuosien 1964–1969 basistina. Quaife toimi yhtyeessä myös taustalaulajana.

## Lähteet
Aineenkoetus

**Aineenkoetus** (myös "aineenkoestus") on menetelmä, jossa tutkitaan eri materiaalien mekaanisia ominaisuuksia, kuten aineen kykyä kestää ulkoisten voimien vaikutuksia.
Yleisin menetelmä on käyttää yleisaineenkoetuskonetta, jolla voidaan puristaa, taivuttaa ja vetää.

*Staattisessa aineenkoetuksessa* koekappaletta kuormitetaan tasaisella tai hitaasti ja tasaisesti kasvavalla voimalla, jolloin saadaan tietoja aineen staattisista lujuusominaisuuksista ja muodonmuutoskyvystä. Vetokokeessa koesauvaa kuormitetaan aineenkoetuskoneessa tasaisesti kasvavalla vedolla tavallisesti murtumiseen saakka. Vastaavasti aineen puristus-, leikkaus-, vääntö- ja taivutuslujuudet voidaan määrittää puristamalla tai taivuttamalla koekappaletta.

*Dynaamisessa aineenkoetuksessa* tutkitaan aineen käyttäytymistä nopeasti vaikuttavien kuormitusten suhteen mm. erilaisin iskukokein, jossa hetkellinen voima pyrkii taivuttamaan tai vääntämään tutkittavaa kappaletta. 

*Väsytyskokeessa* koekappaletta kuormitetaan vaihtelevin kuormin esimerkiksi nollasta johonkin veto- tai puristusjännitykseen, tai vedosta puristukseen, taikka edestakaisin taivuttamalla, kunnes se murtuu suuren kuormanvaihtelujen määrän jälkeen.

## Katso myös
*Rikkomaton aineenkoetus

## Lähteet

## Kirjallisuutta
*
John Dalton (muusikko)

**John Dalton** (s. 21. toukokuuta 1943) on brittiläinen muusikko, joka toimi The Kinks -yhtyeen basistina vuosina 1969–76. Dalton korvasi Pete Quaifen ja hänen ensiesiintymisensä yhtyeen kanssa tapahtui vuonna 1969 singlellä ”Plastic Man”.
Laura Bailey

**Laura Dawn Bailey** (s. 28. toukokuuta 1981 Biloxi, Mississippi) on yhdysvaltalainen ääninäyttelijä ja ääniohjaaja. Hänet tunnetaan työstään englanniksi dubattujen animen parissa. Bailey tunnetaan parhaiten *[[Fruits Basket]]ista* Hän on toiminut myös Lustin äänenä *[[Fullmetal Alchemist]]issa* ja huomioitiin American Anime ehdokkuudella Sana Kuratan roolista animesarjassa Kodomo no omocha.

## Ura
Bailey aloitti ääninäyttelemisen vuonna 2001 tehtyään sivuääniä *[[Dragon Ball]]in* toiselle tuotantokaudelle Tournament Sagaan. Samana vuonna hän sai ensimmäisen pääroolinsa yhdessä Eric Valen kanssa 26-osaisessa *[[Blue Gender]]* -animesarjassa. Bailey teki myös vierasroolin televisiosarjassa *[[Walker, Texasista]]*. Sittemmin hän on työskennellyt pääosin Funimationin dubbaamissa animesarjoissa ja ollut sen myötä mukana useissa *Dragon Ball* -projekteissa, kuten *[[Dragon Ball Z: Broly – The Legendary Super Saiyan]]*, *[[Dragon Ball Z: Broly Second Coming]]*, *[[Dragon Ball Z: Bio-Broly]]*, *[[Dragon Ball Z: Fusion Reborn]]*, *[[Dragon Ball Z: Budokai 2]]* ja *[[Dragon Ball: Raging Blast]]*. Hänet palkittiin kuukauden ääninäyttelijäksi ADR-palkinnolla vuonna 2003 sarjasta *[[Fruits Basket]]*.

Vuodesta 2002 lähtien Bailey on tehnyt äänirooleja myös videopeleihin, kuten *[[BloodRayne]]*, *[[Dragon Ball Z: Sagas]]*, *[[Shin Megami Tensei: Persona 4]]*, *[[World of Warcraft: Wrath of the Lich King]]*, *[[Final Fantasy XIII]]* ja *[[Star Wars: The Old Republic]]*. Näiden ohella Bailey on ollut myös mukana *[[Street Fighter]]* -projekteissa Chun-Lin äänenä ''Street Fighter IV'':ssä, ''Super Street Fighter IV'':ssä ja *[[Street Fighter IV: The Ties That Bind]]issa*.

## Yksityiselämä
Bailey on ollut kihloissa Travis Willinghamin kanssa marraskuusta 2010 lähtien. Vuonna 2011 he menivät naimisiin. Heille syntyi Ronin-niminen poika kesäkuussa 2018.

## Roolit

## Lähteet
Temco T-35 Buckaroo

**Temco TE-1** eli **Temco T-35 Buckaroo** oli yhdysvaltalainen sotilaskoulukone. Sen kehitti teksasilainen Temco-tehdas Globe Swift -lentokoneesta, jonka tuotanto-oikeudet yhtiö omisti. Koneen ensilento tehtiin 20. helmikuuta 1948.

Buckaroon oli tarkoitus olla halpa koulukone, alun perin vain vientimarkkinoille. Liiketoimintasuunnitelma tehtiin vuonna 1948 pohjautuen Temco-yhtiön vientiaikeeseen itsenäistymässä oleviin Filippiineihin, mistä oli tullut tarjouspyyntö Globe Swift -koneen koulukoneversiosta. Vuonna 1949 Temco osallistui myös Yhdysvaltain ilmavoimien tarjouskilpaan häviten Beech Model 45 -koneelle.

Koneita valmistettiin vain 26 kappaletta. Yksi lentokone myytiin Italian ilmavoimille ja yksi Kreikan ilmavoimille. Israelin ilmavoimat ostivat muutamia koneita. Saudi-Arabia osti ainakin kymmenen lentokonetta Yhdysvaltain ja Saudi-Arabian yhteisen puolustussuunnitelman pohjalta.
  
## Spesifikaatio (Temco Buckaroo TE-1B)
Lähde:
* miehistö 2
* pituus 6,6&nbsp;m
* kärkiväli 8,9&nbsp;m
* korkeus 1,9&nbsp;m
* siipipinta-ala 12,4&nbsp;m²
* tyhjäpaino 590&nbsp;kg
* lentopaino 870&nbsp;kg
* voimalaite: Franklin O-335, 123&nbsp;kW
* suurin nopeus 250&nbsp;km/h 
* kantama 882&nbsp;km
* lakikorkeus 5&nbsp;185&nbsp;m
* nousunopus 5,1&nbsp;m/s
* siipikuormitus 70,2&nbsp;kg/m²
* tehosuhde 0,14&nbsp;kW/kg

## Lähteet
* Bridgman, Leonard (toim.). *Jane's All The World's Aircraft 1953-54*. London: Jane's, 1953.
* Dorr, Robert F. "Temco YT-35 Buckaroo Trainer." *Aviation News* Vol. 19, no. 18, January 1991.
* Green, William and Gerald Pollinger. *The Aircraft of the World*. London: Macdonald, 1955.

### Viitteet

 
## Aiheesta muualla
* Pirep T-35 Buckaroo 
* Temco YT-35 'Buckaroo'
Nyrkkeilyn sarja 81 kg kesäolympialaisissa 1952

Nyrkkeilyn 81 kg sarjaan Helsingin olympiakisoissa osallistui 18 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1.kierros

## Lähteet

* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/BOX/mens-light-heavyweight.html
Şəkin piirikunta

**Şəkin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 2&nbsp;432,75 neliökilometriä. Asukkaita on 171&nbsp;800 henkeä (vuonna 2010).

Şəkin piiri sijaitsee Azerbaidžanin luoteisosassa. Se rajoittuu pohjoisessa Venäjään kuuluvaan Dagestaniin, idässä Oğuzin ja Qəbələn, etelässä Ağdaşin ja Yevlaxin sekä lännessä Qaxin piirikuntiin.

Piirin keskus on Şəkin kaupunki, joka ei kuitenkaan kuulu itse piiriin vaan on hallinnollisesti erillinen yksikkönsä. Toinen suurempi keskus on Turanin taajama. Kuntia on yhteensä 66 ja kyliä 69. Kaupunkiväestön osuus on 38,2 % (vuonna 2010). Vuoden 2009 väestönlaskennan mukaan piirin asukkaista 95,5 % on azereja ja 4,2 % lezgejä.

Seudun pääelinkeino on maatalous, joka on erikoistunut silkin, viljan, tupakan, vihannesten ja rehukasvien viljelyyn sekä karjanhoitoon.

## Lähteet

## Aiheesta muualla

* Şəkin piirikunnan sivusto 
* Azerbaidjan: Territorial and administrative units , ,
Qaxin piirikunta

**Qaxin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1490 neliökilometriä. Asukkaita on 53&nbsp;400 henkeä (vuonna 2010).

Qaxin piiri sijaitsee Azerbaidžanin luoteisosassa. Se rajoittuu lännessä Georgiaan ja koillisessa Venäjään kuuluvaan Dagestaniin, luoteessa Zaqatalan, idässä Şəkin sekä etelässä Samuxin ja Yevlaxin piireihin.

Piirin keskus on Qaxin kaupunki. Kaikkiaan siihen kuuluu 53 kuntaa. Kyliä on yhteensä 58. Kaupunkiväestön osuus on 23,2 % (vuonna 2010). Vuoden 2009 väestönlaskennan mukaan piirin asukkaista 82,5 % on azereja, 14,0 % georgialaisia, 1,9 % tsahureja ja 0,5 % lezgejä.

Seudun pääelinkeino on maatalous, joka on erikoistunut karjanhoitoon sekä viljan, tupakan, hedelmien ja silkin viljelyyn.

Piirin alueella sijaitsee İlisun luonnonsuojelualue. Historiallisia nähtävyyksiä ovat İlisun kylä, Ləkitin ja Qumin albanialaisten kirkkojen rauniot, Ulu körpün silta, vanhat linnoitukset sekä imaami Šamilin sotapäällikön Hadži Muratin hauta.

Paikallislehtenä ilmestyy azerin- ja georgiankielinen *Şəlalə*.

## Lähteet

## Aiheesta muualla

* Qahin piirin sivusto 
* Azerbaidjan: Territorial and administrative units , ,
Staffan

**Staffan** on ruotsalainen miehen etunimi. Stefanin tavoin se on muunnos kristillisestä miehen etunimestä Stefanus, jonka suomalaisia muunnelmia ovat muun muassa Tapani ja Tahvo. 

Suomessa nimi Staffan on 1900-luvun alusta vuoden 2019 loppuun mennessä annettu hieman yli 420 henkilölle. Staffanin nimipäivä on suomenruotsalaisen kalenterin mukaan tapaninpäivänä 26. joulukuuta.

## Tunnettuja Staffaneja

* Staffan Bergsten (1932–2022), ruotsalainen kirjailija, kriitikko ja kirjallisuudentutkija
* Staffan Bruun (s. 1955), suomalainen kirjailija ja toimittaja
* Staffan Burenstam Linder (1931–2000), ruotsalainen ekonomisti ja poliitikko
* Staffan Heimerson (s. 1935), ruotsalainen toimittaja
* Staffan Hiekkaranta (1879–1947), suomalainen SDP:n kansanedustaja
* Staffan Hildebrand (s. 1946), ruotsalainen elokuvaohjaaja
* Staffan Holmström (s. 1985), suomalainen riistamaaliampuja
* Staffan Kronwall (s. 1982), ruotsalainen jääkiekkoilija
* Staffan Larsson (1927–1994), ruotsalainen runoilija ja kriitikko
* Staffan Lindberg (s. 1971), suomalainen kilpapurjehtija
* Staffan Ling (s. 1944), ruotsalainen näyttelijä ja juontaja
* Staffan Lundh (s. 1963), ruotsalainen jääkiekkoilija
* Staffan de Mistura (s. 1947), italialais-ruotsalainen diplomaatti
* Staffan Mårtensson (s. 1964), ruotsalainen klarinetisti ja kapellimestari
* Staffan Olsson, *Bosson* (s. 1969), ruotsalainen laulaja-lauluntekijä
* Staffan Percy (1946–2024), ruotsalainen trubaduuri
* Staffan Seeberg (s. 1938), ruotsalainen kirjailija ja lääkäri
* Staffan Strand (s. 1976), ruotsalainen korkeushyppääjä
* Staffan Tunis (s. 1982), suomalainen hiihtosuunnistaja
* Staffan Ulfstrand (1933–2023), ruotsalainen ekologi ja lintutieteilijä

## Lähteet
Vaatteet (on mun aatteet)

**Vaatteet** on laulaja Maukka Perusjätkän kappale ja single vuodelta 1980. Kappale oli julkaisuaikanaan suuri hitti ja kesän diskosuosikki. Ralf Örnin kirjoittamassa rockia ja diskoa yhdistelevässä hitissä toimivat kitaristeina Andy McCoy ja Jimi Sumén. Saksofonia singlevideolla soitti Michael Monroe. Levyllä saksofonia soitti Jone Takamäki.

Single julkaistiin Johanna-levymerkillä sarjatunnuksella JHNS 127. Singlen B-puoli ”Meidän raha” on myös Ralf Örnin kirjoittama. Kappaleen esittivät Ralf Örn ja Kaija Koo.

Levytyssessiosta Maukka Perusjätkä toteaa, että he olivat studiossa jo paljon valmiimpia, kun toista levyä tehtiin. "Mutta mä en tosin halunnut olla studiossa kauaa. Vedän kerralla sisään ja jos ei kelpaa, niin vedän äänittäjää turpaan. [- -] Lauloinhan mä biisejä monta kertaa studiossa, mutta se ensimmäinen äänitys säästettiin ja yleensä myös käytettiin."

## Kappaleen taustasta

Ralf Örnin mukaan hän oli sanonut Atte Blomille ja Maukalle, että ei singlejä tehdä noin vain, niiden tulevaisuus täytyy laskea. "Tein Vaatteet-piisin hitiksi ja sellainen siitä myös tuli. Se onkin ensimmäinen levy, johon olen täysin tyytyväinen" (Soundi 9/1980).

Maukka Perusjätkä taas kertoo, että kappale syntyi Jyväskylässä, kun he kuuntelivat levyautomaatista Kissin levytystä ”I Was Made for Lovin’ You”. "Joku haki autosta kitaran ja tulitikkuaskin, jolla soitettiin rytmiä. Siihen laitettiin kitarasoinnut väärinpäin. Siinä se sitten oli." Laulaja Kaija Koon roolista Maukka sanoo: "Se oli pääsääntöisesti mukana studiossa ja tv-esiintymisissä. Ehkä se oli parilla keikalla sukkanauhoissa, mutta se oli aika vaikeata järjestää, kun keikoilla oli julmetusti väkeä ja jengi kännissä. Siitä olisi tullut liikaa säätöä."

### ”Meidän raha”

*Vaatteet*-singlen B-puolen kappaleena on ”Meidän raha (Money Money)”, joka Maukka Perusjätkän mukaan on "suora kopio Abban kappaleesta ”Money, Money, Money”. "Mehän kuunneltiin keikkabussissa paljon Abbaa. Siitä se idea otettiin ja tehtiin omanlainen versio. Sillä bändillä [Abba] vaan oli niin paljon hienoja melodioita biiseissään.

## Kappaleet
#
#

## Lähteet
Luettelo televisiosarjan Rillit huurussa jaksoista

Tämä on luettelo yhdysvaltalaisen komediasarjan *[[Rillit huurussa]]* (*The Big Bang Theory*) jaksoista.

## Sarjan yleiskatsaus
:

## Jaksot
### 1. tuotantokausi (2007–2008)

|}

### 2. tuotantokausi (2008–2009)

|}

### 3. tuotantokausi (2009–2010)

|}

### 4. tuotantokausi (2010–2011)

|}

### 5. tuotantokausi (2011–2012)

|}

### 6. tuotantokausi (2012–2013)

|}

### 7. tuotantokausi (2013–2014)

|}

### 8. tuotantokausi (2014–2015)

|}

### 9. tuotantokausi (2015–2016)

|}

## Aiheesta muualla
* CBS - The Big Bang Theory - Episode Recaps
* Sub - TV-opas
* Telvis - Sarjaopas - Rillit huurussa
* Internet Movie Database - The Big Bang Theory - Episodes
Hanna Riihimäki

**Hanna Riihimäki** (s. 24. syyskuuta 1987) on porvoolainen salibandyn pelaaja. Riihimäki edusti GamTea sekä Porvoon Salibandyseuraa, jonka riveissä hän voitti naisten SM-pronssia vuonna 2007. Hän lopetti pelaajauransa samana vuonna kahden naisten Salibandyliigassa pelatun kauden (kaudet 2005–2006 ja 2006–2007) jälkeen.

Helsingissä asuva Riihimäki on koulutukseltaan tradenomi HSO. Hän on ollut töissä viestintäassistenttina Kiinteistöliitossa vuodesta 2009 lähtien.
Hän toimii helsinkiläisen kamarikuoro Grex Musicuksen puheenjohtana.

## Lähteet
Oğuzin piirikunta

**Oğuzin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1216 neliökilometriä. Asukkaita on 40&nbsp;500 henkeä (vuonna 2010).

Oğuzin piiri sijaitsee Azerbaidžanin pohjoisosassa. Pohjoisessa se rajoittuu Venäjään kuuluvaan Dagestaniin, idässä Qəbələn, etelässä Ağdaşin ja lännessä Şəkin piirikuntiin.

Piirin keskus on Oğuzin kaupunki (vuoteen 1991 saakka Vartaşen). Lisäksi siihen kuuluu 30 maalaiskuntaa. Kyliä on yhteensä 31. Kaupunkiväestön osuus on 17,2 % (vuonna 2010). 

Vuoden 2009 väestönlaskennan mukaan piirin asukkaista 85,1 % on azereja, 12,0 % lezgejä ja 2,0 % turkkilaisia. Lisäksi on muun muassa udeja ja juutalaisia. Aikaisemmin seudulla oli myös huomattava armenialaisvähemmistö (12,1 % vuonna 1959).

Oğuzin kautta kulkee Qaraməryəmin ja Balakənin välinen maantie. Seudun pääelinkeino on maatalous, joka on keskittynyt viljan, perunan, vihannesten ja hedelmien viljelyyn sekä karjanhoitoon.

Paikallislehtenä ilmestyy *Oğuz Yurdu*.

## Lähteet

## Aiheesta muualla

* Oğuzin piirin sivusto 
* Azerbaidjan: Territorial and administrative units , ,
Qəbələn piirikunta

**Qəbələn piirikunta** (, ) on paikallishallintoalue Azerbaidžanissa. Piirin pinta-ala on 1548,5 neliökilometriä. Asukkaita on 94&nbsp;900 henkeä (vuonna 2010).

Qəbələn piiri sijaitsee Azerbaidžanin pohjoisosassa. Se rajoittuu pohjoisessa Venäjään kuuluvaan Dagestaniin ja Qusarin piiriin, idässä Quban ja İsmayıllın piireihin, etelässä Göyçayn ja Ağdaşin piireihin sekä lännessä Şəkin ja Oğuzin piireihin.

Piiri on perustettu vuonna 1930. Vuoteen 1991 saakka sen nimenä oli *Qutqaşınin piiri*. Vuosina 1963–1964 sen alue oli liitettynä Ağdaşin piiriin. 

Hallinnollinen keskus on Qəbələn kaupunki (vuoteen 1991 saakka *Qutqaşen*), josta on 225 kilometriä maan pääkaupunkiin Bakuun. Taajamia ovat Vəndam, Bum ja Nic. Kuntia on yhteensä 55 ja kyliä 60. 

Vuoden 2009 väestönlaskennan mukaan asukkaista 78,7 % on azereja, 17,1 % lezgejä ja 3,9 % udeja. Kaupunkiväestön osuus on 34,6 % (vuonna 2010). 

Seudun pääelinkeino on maatalous, joka on erikoistunut viljan, tupakan, vihannesten ja hedelmien viljelyyn sekä karjanhoitoon. Piirin kautta kulkee Qaramaryəmin, İsmayıllın ja Şəkin välinen maantie, johon Zarağanissa yhtyy Ağdaşista tuleva maantie.

Nähtävyyksistä huomattavin on nykyisestä piirikeskuksesta 20 kilometriä lounaaseen sijaitseva Kaukasian Albanian muinainen pääkaupunki.

Paikallislehtenä ilmestyy *Qəbələ*.

## Lähteet

## Aiheesta muualla
* Qəbələn piirin sivusto , 
* Azerbaidjan: Territorial and administrative units , ,
Espoon vaakuna

**Espoon vaakuna** on Espoon kaupungin tunnus. Vaakunan hevosenkenkäaihe viittaa pitäjän alueella asuneille kruunun- ja perintö­talon­pojille määrättyyn kyyditys­velvollisuuteen, joka velvoitti järjestämään kyydityksen alueella kulkeneille kruunun virkamiehille ja sotaväelle. Kruunu symboloi Espoon vanhaa kuninkaankartanoa.

Vaakunan selitys kuuluu ”sinisessä kentässä hevosenkenkä, sen yläpuolella kruunu, kaikki kultaa.” Vaakunan on suunnitellut Kaj Kajander, ja Espoon kunnanvaltuusto hyväksyi sen kokouksessaan 19. heinäkuuta 1955. Sisäasiainministeriö vahvisti vaakunan käyttöön 10. marraskuuta samana vuonna.

## Lähteet
* 
*
Punainen Porvoo

**Punainen Porvoo** on  Antti Kauranteen kirjoittama sotakirja vuodelta 2008.

Kirja kertoo fiktiivisestä sodasta Suomen ja Venäjän federaation välillä 2010-luvun alkupuolella. Kirjasta puuttuvat varsinaiset päähenkilöt ja se keskittyykin kuvaamaan sotaa mahdollisimman useista eri näkökulmista, aina suomalaisesta jääkäristä Kremlin vallanpitäjiin.

## Lähteet
*
Isn’t It Better This Way

**Isn't It Better This Way** on kuusijäsenisen helsinkiläisen Gris-yhtyeen esikoisalbumi. Se on tumma ja lämmin jazzpop-levy. Sen nauhoittaminen aloitettiin elokuussa 2005, ja se ilmestyi 12. huhtikuuta vuonna 2006. Kuusijäsenisen yhtyeen lisäksi albumilla vierailee nuorta jazz-polvea, kuten Emma Salokoski, Siiri Nordin, Aleksandra Babitzin, Mitja Tuurala ja Max Lilja.

## Kappaleet
#
#
#
#
#
#
#
#
#
#
#
#
#
Abderrahman Kabous

**Abderrahman Kabous** (, s. 24. huhtikuuta 1983 Meaux, Ranska) on marokkolainen jalkapalloilija, puolustava keskikenttäpelaaja.

## Ura
Kabous aloitti jalkapalloilun Lensin junioreissa, josta hän siirtyi edustamaan Lensin kakkosjoukkuetta kaudella 2001–2002. Seuraavat kaksi kautta Kabous vietti Ranskassa edustaen Nicen ja Sochauxin kakkosjoukkueita. Vuonna 2004 hän siirtyi Marokkoon Ittihad Khemissetiin.

Yhden kauden jälkeen Marokossa Kabous palasi takaisin Eurooppaan. Hän vietti aluksi kaksi kautta Ruotsissa Norrköpingissä ja Degerforsissa. Matka jatkui Bulgarian pääsarjaan TsSKA Sofian riveihin, jossa hän voitti kauden päätteeksi Bulgarian mestaruuden. Tammikuussa 2008 Kabous siirtyi Espanjaan Real Murciaan, jossa hänellä oli vaikeuksia saada peliaikaa. Lopulta elokuussa 2009 hänen sopimuksensa lopetettiin.

30. maaliskuuta 2010 Kabous siirtyi vapaana pelaajana Tanskaan Silkeborgiin. Hän vietti seurassa yhden kauden. Kesällä 2010 Kabous siirtyi Marokkoon Wydad Casablancan pelaajaksi.

## Maajoukkueura
Maajoukkuetasolla Kabous on edustanut Marokkoa vuodesta 2007 lähtien ja oli mukana vuoden 2008 Afrikan-kisoissa.

## Lähteet

## Aiheesta muualla
* National Football Teams 
* Weltfussball
Rain Without End

**Rain Without End** on metalliyhtye October Tiden debyyttialbumi, joka julkaistiin vuonna 1997. Se uudelleenjulkaistiin vuonna 2008 uudella kansikuvalla ja remasteroituna.

## Kappaleet
#
#
#
#
#
#
#

## Kokoonpano
* Fredrik Norrman – kitara, basso
* Jonas Renkse – rummut, laulu

### Vierailevat muusikot
* Morion – kosketinsoittimet, efektit
* Christer Åberg – viulu

### Muut tekijät
* Dan Swanö – tuottaja
* Jeroen van Valkenburg – kansikuva

## Arvostelut
* Imperiumi: 8/10
* Metal Storm: 9.5/10
* Sputnik Music: 

## Lähteet

## Aiheesta muualla
* 
* Rain Without End discogs.com -sivustolla
Superb

**Superb** voi tarkoittaa:

* HMS Superb, Britannian laivaston aluksia
* Škoda Superb, 1930- ja 1940-luvun automalli
* Škoda Superb, 2000-luvun automalli
Swiftsure

**Swiftsure** tarkoittaa seuraavia asioita:
**Swiftsure* on Yhdysvaltain *majakkalaiva No 83*:n nykyinen nimi 
*Swiftsure Yacht Race on koillisella Tyynellämerellä käytävä purjehduskilpailu, joka alkaa ja päättyy Victoriaan Kanadassa
;Britannian kuninkaallinen laivasto
*Swiftsure-luokka (linjalaiva), 74-tykkinen linjalaivaluokka
*Swiftsure-luokka (taistelulaiva, 1870),  taistelulaivaluokka
*Swiftsure-luokka (taistelulaiva), taistelulaivaluokka
*Swiftsure-luokka (risteilijä), Minotaur-luokan risteilijöiden alaluokka 
*Swiftsure-luokka (sukellusvene), sukellusveneluokka
* Swiftsure (1573), kaljuuna
* Swiftsure (1621), 42-tykkinen alus
* HMS Swiftsure (1696), 66-tykkinen alus
* HMS Swiftsure (1750), 70-tykkinen kolmannen luokan linjalaiva
* HMS Swiftsure (1787), Elizabeth-luokan 74-tykkinen kolmannen luokan linjalaiva
* HMS Swiftsure (1804), 74-tykkinen kolmannen luokan linjalaiva
* HMS Swiftsure (1870), Swiftsure-luokan taistelulaiva
* HMS Swiftsure (1903), Swiftsure-luokan taistelulaiva
* HMS Swiftsure (08), Minotaur-luokan kevyt risteilijä
* HMS Swiftsure (S126), Swiftsure-luokan ydinsukellusvene